Unionin yleisen tuomioistuimen tuomio (seitsemäs jaosto) 13.5.2020 – Talanton v. komissio

(asia T-195/18)

(Välityslauseke – Seitsemäs tutkimuksen, teknologian kehittämisen ja demonstroinnin puiteohjelma (2007–2013) – Perform-sopimus – Tukikelpoiset kustannukset – Maksettujen summien osittainen palauttaminen – Sopimukseen perustuvien oikeuksien väärinkäyttö – Vilpittömän mielen periaate – Luottamuksensuoja – Todistustaakka – Vastakanne)

1. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Unionin yleisen tuomioistuimen toimivalta käsitellä vastakanne – Perusta (SEUT 256 artiklan 1 kohta ja SEUT 272 artikla) (ks. 41 ja 42 kohta)

2. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Sopimukseen sovellettavan oikeuden määrittäminen (SEUT 272 artikla ja SEUT 340 artiklan 1 kohta) (ks. 52-54 kohta)

3. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Komission aloittama menettely maksettujen ennakkojen takaisinsaamiseksi – Unionilla kolmansilta olevien saatavien perintä – Täsmennyksen puuttuminen lainsäädännöstä – Täsmennyksen puuttuminen sopimuksista – Kohtuullisen ajan noudattaminen – Arviointiperusteet (SEUT 272 artikla; neuvoston asetus N:o 1605/2002; komission asetus N:o 2342/2002) (ks. 66-69, 72, 73, 76 ja 80 kohta)

4. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Aiheutuneiden kulujen perusteleminen – Komission aloittama menettely maksettujen ennakkojen takaisinsaamiseksi – Todistustaakan jako (SEUT 272 artikla; Euroopan parlamentin ja neuvoston päätös 1982/2006) (ks. 121-125 kohta)

5. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen aiheutumisen osoittaminen – Puuttuminen – Kulut, jotka eivät ole tukikelpoisia (SEUT 317 artikla) (ks. 137, 162, 193 ja 197 kohta)

6. Tuomioistuinmenettely – Kannekirjelmä – Muotovaatimukset – Yhteenveto kanneperusteista – Kanneperuste, jonka tueksi ei esitetä täsmällisiä perusteluja – Tutkimatta jättäminen (Euroopan unionin tuomioistuimen perussäännön 21 artiklan 1 kohta ja 53 artiklan 1 kohta; unionin yleisen tuomioistuimen työjärjestyksen 76 artiklan d alakohta) (ks. 199 kohta)

7. Tuomioistuinmenettely – Asian selvittämistoimet – Asiantuntijalausunto – Unionin yleisen tuomioistuimen harkintavalta (Unionin yleisen tuomioistuimen työjärjestyksen 88 artikla ja 91 artiklan e alakohta) (ks. 234 kohta)

Aihe

Yhtäältä SEUT 272 artiklaan perustuva vaatimus sen toteamisesta, että kantajan ilmoittamat menot avustussopimuksen nro 215952 yhteydessä hankkeen ”A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases” toteuttamiseksi seitsemännen tutkimuksen, teknologian kehittämisen ja demonstroinnin puiteohjelman (2007-2013) puitteissa olivat tukikelpoisia ja että komission vaatimus 481835,56 euron ja 29694,10 euron palauttamisesta mainitun avustussopimuksen perusteella merkitsi tämän sopimusvelvoitteiden rikkomista, ja toisaalta vastavaatimus siitä, että kantaja velvoitetaan maksamaan 481835,56 euron suuruinen summa korkoineen

Ratkaisu

1) Kanne hylätään.

2) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon velvoitetaan palauttamaan Euroopan komissiolle tukikelvottomina kustannuksina 481835,56 euroa 3,5 prosentin viivästyskorkoineen 26.2.2018 lähtien

3) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon velvoitetaan maksamaan komissiolle kiinteämääräisenä korvauksena 29694,10 euron suuruinen summa 3,5 prosentin viivästyskorkoineen 26.2.2018 lähtien.